“Nyɛɛ Fia Matsɛ ɔ Kɛ E Matsɛ Yemi ɔ He Gɔgɔ”\nKANE NGƐ Afrikaans Albanian Amharic Arabic Armenian Australia Mumuihi A Gbi Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Cakchiquel Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Douala Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko India Mumuihi A Gbi Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigeria Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nSOHA mɔtu ko ngɛ September 1922 ɔ mi ɔ, je ɔ mi bɔni la dɔmi bɔɔbɔɔbɔɔ, nɛ nihi 8,000 bua a he nya ngɛ asa ngua ko nɔ. Sɛ nɔ hilɔ ɔ fia adafi kaa fã nɛ wa su ɔ he hia wawɛɛ, enɛ ɔ he ɔ, ke nɔ ko suɔ nɛ e je ɔ, e ma nyɛ maa pee jã, se e be nyɛe maa kpale ba sɛ mi ekohu.\nA la “Yi Jemi Lahi” kɛ je sisi, nɛ lɔ ɔ se ɔ, Joseph F. Rutherford ba da munyu tumi okplɔɔ ɔ se. Tue buli ɔmɛ a kpɛti nihi fuu hii si dii kɛ ngɛ nɔ́ nɛ e ma de ɔ blɔ hyɛe. Se a kpɛti nihi bɔɔ ngɛ nyɛɛe kɛ ngɛ yae kɛ ngɛ bae kɛ a he latsa. Munyu tulɔ ɔ kpa mɛ pɛɛ kaa mɛ tsuo a hla he ko nɛ a hi, nɛ a bu lɛ tue. Benɛ e je munyu ɔ sisi ɔ, nihi to he hɛ kaa a koklo bo ngua ko saminyayoo nɛ e kplaa si ngɛ hiɔwe.\nNyɛminyumu Rutherford tu munyu ko nɛ e yi ji “The kingdom of heaven is at hand” (Hiɔwe matsɛ yemi ɔ su si ta). Maa pee kaa ngmlɛfia kake kɛ fã a, nɔ́ nɛ a ngɛ nue pɛ ji Nyɛminyumu Rutherford gbi nɛ ngɛ pɛe wawɛɛ, nɛ lɔ ɔ ha nɛ lejɛ ɔ tsuo ngɛ mimiɛe. Jamɛ a be ɔ, e ngɛ bɔ nɛ gbali nɛ a hi si blema a kɛ kã fiɛɛ Matsɛ Yemi nɛ ma a he munyu tue. Kɛ yaa e munyu ɔ nyagbe ɔ, e bi si ke, “Anɛ nyɛ he ye kaa Matsɛ nɛ e hɛ mi ngɛ nyami ɔ bɔni nɔ yemi lo?” Tue buli ɔmɛ he nɔ kɛ gbi nɛ he wa ke: “Ee!”\nNyɛminyumu Rutherford kɛ gbi nɛ he wa de ke, “Ke jã a, lɛɛ nyɛɛ kpale kɛ sɛ ngmɔ ɔ mi, nyɛ nɛ nyɛ ji Mawu hiɔwe no ɔ bimɛ! Nyɛɛ hyɛ, Matsɛ ɔ ngɛ nɔ yee! Nyɛ ji e gɔgɔ fiali. Enɛ ɔ he ɔ, nyɛɛ fia, nyɛɛ fia, nyɛɛ fia Matsɛ ɔ kɛ e Matsɛ Yemi ɔ he gɔgɔ.”\nBenɛ e de jã pɛ ɔ, a pɛne bo ɔ blɛuu, nɛ munyu nɛ ngɛ nɔ ji: “Nyɛɛ fia Matsɛ ɔ kɛ e matsɛ yemi ɔ he gɔgɔ.”\nRay Bopp de ke: “Tue buli ɔmɛ tsuo a bua jɔ hluu nɛ a li bɔ nɛ a maa pee ha.” Anna Gardner tsɔɔ kaa “dade tso ɔmɛ nɛ a kɛ bli tsu ɔ bɔni mimiɛmi benɛ a ngɛ a dɛ mi gbɔe ɔ.” Fred Twarosh de ke, “Tue buli ɔmɛ tsuo te da si fiee.” Evangelos Scouffas hu de ke, “E ngɛ kaa nɔ́ nɛ he wami ko nɛ nya wa hue wa nɔ kɛ je wa sɛ ɔmɛ a nɔ, nɛ wa te da si, nɛ wa hɛngmɛ nɔ da vo nyu.”\nNihi fuu nɛ a ba kpe ɔ bɔni Matsɛ Yemi ɔ he sane kpakpa a fiɛɛmi momo. Se kɛ̃ ɔ, a na yi mi tomi ehe nɛ lɔ ɔ he je ɔ, e sa nɛ a kɛ kã nɛ fiɛɛ. Ethel Bennecoff tsɔɔ kaa be nɛ Baiblo Kaseli ɔmɛ maa je ɔ, ‘a ná kã kɛ bua jɔmi kulaa pe kekle ɔ.’ Benɛ nyɛmiyo ko nɛ a tsɛɛ lɛ ke Odessa Tuck nɛ e ye jeha 18 jamɛ a be ɔ maa je kpe ɔ sisi ɔ, e fia e pɛɛ si kaa e maa ngɔ e he kɛ ha ngɛ nine fɔmi nɛ a kɛ ha ke “Mɛnɔ maa ya?” a he je. E de ke: “Jamɛ a be ɔ, i li he nɛ ma ya, aloo nɔ́ nɛ ma ya pee, aloo bɔ nɛ ma pee lɛ ha. Se nɔ́ kake pɛ nɛ i le ji kaa i suɔ nɛ ma pee ye ní kaa Yesaya. Yesaya de ke, ‘I ngɛ hiɛ ɔ! Moo tsɔ mi!’” (Yes. 6:8) Ralph Leffler de ke, “Jamɛ a ligbi ɔ nɛ a je Matsɛ Yemi ɔ he gɔgɔ fiami ɔ sisi nitsɛnitsɛ, nɛ amlɔ nɛ ɔ, e kpe je ɔ mi tsuo.”\nE be nyakpɛ kaa kpe nɛ a pee ngɛ jeha 1922 ɔ mi ngɛ Cedar Point, ngɛ Ohio ɔ ba pee nɔ́ titli ko ngɛ wa teokrase yi nɔ sanehi a mi! George Gangas de ke, “Jamɛ a kpe ɔ ha nɛ i ba yɔse kaa e sɛ nɛ ma ha kpe ko nɛ be ye yi.” Ngɛ anɔkuale mi ɔ, e kai we kaa kpe ko be ngɛ e yi hyɛ. Julia Wilcox ngma ke: “Be fɛɛ be nɛ a maa tu kpe nɛ wa pee ngɛ Cedar Point ngɛ jeha 1922 ɔ mi ɔ he munyu ngɛ wa womi ɔmɛ a mi ɔ, bua jɔmi nɛ i náa hi kalemi. Be fɛɛ be ɔ, i deɔ ke: ‘Yehowa i naa mo si kaa o ha nɛ i ya kpe nɛ ɔ eko.’”\nEko ɔ, wa kpɛti nihi fuu nɛ wa ngɛ mwɔnɛ ɔ ma kai kpe ko nɛ wa ya nɛ e ha nɛ wa bua jɔ wawɛɛ. E ha nɛ wa ná kã, nɛ wa ná suɔmi kɛ ha wa Mawu Ope ɔ, kɛ e Matsɛ ɔ. Ke wa kai behi kaa jã a, lɔ ɔ haa nɛ wɔ hu wa deɔ ke, “Yehowa i naa mo si kaa o ha nɛ i ya kpe nɛ ɔ eko.”\nOkadihi Nɛ A Ngɛ Nyakpɛ\nA ngma ningma okadihi nɛ ji “ADV” ɔ ngɛ he tsuaa he. O naa ngɛ tsohi kɛ gbogbohi a he, nɛ a ngma ngɛ kpe ɔ blɔ nya tomi womi ɔ po nɔ! Nihi nɛ a ba kpe ɔ tsuo suɔ kaa a le nɔ́ nɛ ningma okadi nɛ ɔmɛ daa si ha. *\n“O maa na kaadi ehiɔ ko nɛ a ngɔ kɛ mɛtɛ titimahi kɛ sinyahi a he, nɛ a ngma ningma agbo ko nɛ ngɛ yumu ngɛ nɔ ke ADV. Wa bi si kaa a tsɔɔ wɔ nɔ́ nɛ ningma a daa si ha, se e ngɛ kaa nɔ́ nɛ nɔ ko nɔ ko li, nɛ ke nɔ ko le po ɔ, e be mo tsɔɔe.”—Edith Brenisen\n^ kk. 14 Loloolo ɔ, wa li bɔ nɛ ningma okadi nɛ ɔmɛ ngɛ ha. Kɛ ba si mwɔnɛ ɔ, a nɛ ningma nɛ ɔmɛ a he foni ko ngɛ wa Yi Nɔ Sane Womihi a mi.\nNíhi Nɛ Ya Nɔ Ngɛ Se ɔ Tsu Sɔlemi Ko He Ní\nArthur Claus kɛ e yo Nellie ya su kpe ɔ sisi mla konɛ a ná he kpakpa nɛ a hi. Arthur de ke, “I ngɛ munyu ɔ tue bue saminya.” Tlukaa a, Arthur mi si bɔni lɛ kɔɔmi. E sume kaa e maa je asa a nɔ, ejakaa e le kaa ke e pee jã a, e be nyɛe maa sɛ mi ekohu, se e he ba hia kaa e je. Nibwɔ kpeeli ɔmɛ a kpɛti nɔ kake bi lɛ ke, “Mɛni he je nɛ be nɛ ɔ mohu nɛ o ngɛ kpo jee ɔ?” Se Arthur le kaa e sa nɛ e je.\nBenɛ Arthur kpale kɛ ma a, e nu nɛ a gbɔ vu ko wawɛɛ ngɛ asa a nɔ. E hla kaa e maa na puɔ ko konɛ e hyɛ nɔ́ nɛ ngɛ nɔ yae ɔ. E na he ko nɛ e ma nyɛ maa gu kɛ kuɔ kɛ ya tsu ɔ yi mi. Lejɛ ɔ hiɔwe yami maa pee nanewɛɛ 16. Kɛkɛ nɛ e na he ko ngɛ tsuɔ yi mi nɛ a bli konɛ pu la a nɛ hyɛ tsu ɔ mi.\nBenɛ e ya su lejɛ ɔ, e na nyɛmimɛ nyumu komɛ nɛ a pee basaa nɛ a ngɛ munyu tulɔ ɔ hyɛe ngɛ zugba. A fã mɛ tsuo kaa a po kpa komɛ a mi ngɛ be kake mi konɛ a kɛ pɛne bo ɔ nɛ a koklo ɔ. Se e piɛ ha kake loko a ma nyɛ maa po kpa amɛ tsuo ngɛ be kake mi. Anɛ Arthur hɛɛ ha bi ko nɛ nya ba lo? Benɛ a na kaa Arthur hɛɛ eko ɔ, a bua jɔ wawɛɛ. Arthur kɛ ni ɔmɛ tsuo da si ngɛ a blɔ hehi, nɛ a mlɛ kɛ ya si benɛ a ma ha mɛ okadi nɛ tsɔɔ kaa a po kpa amɛ ɔ. Ke Nyɛminyumu Rutherford de ke “Nyɛɛ Fia!” si enyɔne pɛ, e sa kaa a po kpa amɛ.\nNihi nɛ a ya kpe ɔ tsɔɔ bɔ nɛ bo nɛ kpa etɛ hɛɛ lɛ ɔ pee fɛu ha benɛ a pɛne lɛ fiee ɔ. A pee Yesu foni ngɛ bo ɔ kpɛti.\nPee se ɔ, nyɛmimɛ ɔmɛ de Arthur ke jinɛ gba he tso ko ngɛ gbogbo ɔ he, nɛ lɔ ɔ a kɛ kuɔ tsu ɔ, se a je ngɛ lejɛ ɔ. A nyɛ we nɛ a ya tsɛ nɔ ko nɛ e ba ye bua mɛ, enɛ ɔ he ɔ, a sɔle ha Yehowa konɛ e je nyɛminyumu ko nɛ e hɛɛ ha kɛ ba ha mɛ. Nyɛmimɛ nyumu nɛ ɔmɛ he ye kaa Yehowa gu nyakpɛ blɔ nɔ kɛ ha a sɔlemi ɔ heto.